Obec Dobrá Voda  –  obecné zastupiteľstvo,   919 54   Dobrá Voda 121

Z Á P I S N I C A
zo zasadnutia Obecného zastupiteľstva v Dobrej Vode,
ktoré sa konalo dňa 23. 6. 2015 o 18.00 hod.
	v zasadacej miestnosti Obecného úradu


Počet poslancov obecného zastupiteľstva: 7

Prítomní

René Blanárik - starosta obce
Ján Kollár, Ivana Ladvenicová, Andrea Lukačovičová, Lívia Michaličková, Gabriela Puškášová, Blanka Štefaničková - poslanci OZ Dobrá Voda
PhDr. Ing. Veronika Opáleková – hlavný kontrolór obce

Neprítomní
Eva Ažaltovičová - ospravedlnená

Program zasadnutia

1. Otvorenie zasadnutia
2. Schválenie programu zasadnutia, určenie zapisovateľa  a overovateľov  zápisnice, voľba   
       návrhovej komisie
3. Kontrola plnenia uznesení z predchádzajúceho  zasadnutia  OZ  Dobrá Voda 
4. Návrh plánu kontrolnej činnosti HK obce Dobrá Voda na 2. polrok 2015
5. Realizácia optických sietí - NASES
6. Návrh VZN č. 2/2015 dodatok č. 2 k VZN č. 4/2010 o zásadách hospodárenia s majetkom   
       obce Dobrá Voda 
7. Nájomná zmluva Jozef Švec 
8. Rozpočtové opatrenie č. 2/2015
9. Návrh Záverečného účtu Obce Dobrá Voda a rozpočtového  hospodárenia za rok 2014
10. Návrh na organizáciu vyučovania v školskom roku 2015/2016 ZŠ s MŠ Dobrá Voda 
11. Uznesenia OZ
12. Rôzne
13. Záver. 

1. Otvorenie zasadnutia 

Zasadnutie Obecného zastupiteľstva (ďalej len OZ) Dobrá Voda otvoril a viedol René Blanárik 
– starosta obce. 





2. Schválenie programu zasadnutia, určenie zapisovateľa a overovateľov zápisnice 

Starosta obce René Blanárik skonštatoval, že na zasadnutí OZ sú prítomní 6 poslanci a OZ je uznášania schopné. Oboznámil poslancov s programom zasadnutia. Poslanci OZ nemali k predloženému programu pripomienky.

René Blanárik určil za zapisovateľku zápisnice Janu Dankovú a za overovateľov zápisnice Jána Kollára, Ivanu Ladvenicovú.
Za predsedu návrhovej komisie starosta navrhol Líviu Michaličkovú, členovia komisie Blanka Štefaničková, Gabriela Puškášová. 

Starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 29/2015

Obecné zastupiteľstvo v Dobrej Vode

1. schvaľuje program zasadnutia obecného zastupiteľstva zo dňa 23.6.2015
2. určuje overovateľov zápisnice  – Ján Kollár, Ivana Ladvenicová
zapisovateľka Jana Danková
3. volí návrhovú komisiu v zložení
     predseda - Lívia Michaličková 
     členovia  - Blanka Štefaničková, Gabriela Puškášová
4. ukladá návrhovej komisii
a) sledovať priebeh rokovania, predkladané návrhy a obsah diskusie
b) predkladať k prerokúvaným bodom programu a k postupu rokovania návrhy uznesení tak, aby sa efektívne naplnil program rokovania a jeho ciele.

Za: 		6
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.


3. Kontrola plnenia uznesení z predchádzajúceho zasadnutia OZ Dobrá Voda

Kontrolu uznesení zo zasadnutia OZ  Dobrá Voda dňa 24.3.2015 urobila  Lívia Michaličková
a skonštatovala, že všetky uznesenia boli splnené. 

5. Návrh plánu kontrolnej činnosti HK obce Dobrá Voda na 2. polrok 2015

Hlavná kontrolórka obce Dobrá Voda PhDr. Ing. Veronika Opáleková doručila dňa 11.5.2015 podacie číslo 403/2015 Návrh plánu kontrolnej činnosti hlavnej kontrolórky obce Dobrá Voda na 2. polrok 2015, ktorý bol zverejnený na úradnej tabuli dňa 5.6.2015 a tvorí prílohu zápisnice.  

Starosta obce oboznámil poslancov so znením Návrhu plánu kontrolnej činnosti hlavnej kontrolórky obce Dobrá Voda na 2. polrok 2015.  Poslankyňa Puškášová sa spýtala, či sa kontrolórka obce vyjadrila k požiadavkám a záverom kontroly z NKÚ. Ing. Opáleková vysvetlila, že sa nemôže vyjadrovať spätne. Ďalšie pripomienky ani otázky neboli.
Starosta obce požiadal predsedníčku  návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 30/2015

Obecné zastupiteľstvo v Dobrej Vode
schvaľuje plán kontrolnej činnosti hlavnej kontrolórky obce Dobrá Voda 
na 2. polrok 2015. 

Za: 		6	
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.

5. Realizácia optických sietí - NASES
Národná agentúra pre sieťové a elektronické služby – NASES, zaslala Obci Dobrá Voda Oznámenie o realizácií optických sietí, zaevidované dňa 6.5.2015 podacie číslo 389/2015.
Agentúra v rámci Operačného programu informatizácia spoločnosti realizuje Národný projekt „Zabezpečenie projektovo inžinierskej dokumentácie k projektu vybudovania základnej širokopásmovej infraštruktúry dotovanej z verejných zdrojov v „bielych miestach“ Slovenska“.
Optický kábel bude pripojený z centrálneho bodu do existujúcej optickej infraštruktúry k dostupnému bodu telekomunikačného operátora v obci Dechtice. 
Uvedené oznámenie je prílohou zápisnice. 
Starosta obce požiadal predsedníčku  návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 31/2015

Obecné zastupiteľstvo v Dobrej Vode

1. berie na vedomie oznámenie NASES o národnom projekte „Zabezpečenie projektovo inžinierskej dokumentácie k projektu vybudovania základnej širokopásmovej infraštruktúry dotovanej z verejných zdrojov v „bielych miestach“ Slovenska“ v rámci Operačného programu informatizácia spoločnosti, prioritná os č. 3 – zvyšovanie prístupnosti širokopásmového internetu

2. poveruje svojho štatutárneho zástupcu – starostu obce Dobrá Voda René Blanárika na podpísanie akýchkoľvek právnych úkonov obce pre účely územného konania, stavebného konania a spolupráce pri realizácií vybudovania pasívnej optickej siete

Za: 		6	
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.

6. Návrh VZN č. 2/2015 dodatok č. 2 k VZN č. 4/2010 o zásadách hospodárenia s majetkom   
    obce Dobrá Voda 

Na úradnej tabuli Obce Dobrá Voda, ako i na internetovej stránke obce Dobrá Voda bol dňa 8.6.2015 zverejnený Návrh všeobecne záväzného nariadenia č. 2/2015 dodatok č. 2 k VZN
č. 4/2010 o zásadách hospodárenia s majetkom obce Dobrá Voda. 
Návrh VZN je súčasťou zápisnice, poslancom bol doručený v materiáloch k zasadnutiu OZ.
V lehote na pripomienkovanie, neboli doručené žiadne pripomienka. Zmena sa týka Cenných papierov a majetku obchodných spoločností založených obcou. 

Starosta obce požiadal predsedníčku  návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 32/2015

Obecné zastupiteľstvo v Dobrej Vode

schvaľuje všeobecne záväzné nariadenie č. 2/2015 dodatok č. 2 k VZN č. 4/2010 o zásadách hospodárenia s majetkom obce Dobrá Voda. 

Za: 		6
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.

7. Nájomná zmluva Jozef Švec – dodatok

Jozef Švec, 919 54  Dobrá Voda 374 doručil dňa 16.6.2015 podacie číslo 502/2015 na obecný úrad Dobrá Voda Žiadosť o predĺženie nájomnej zmluvy podpísanej dňa 28.12.2000 č. 9/2000.  Žiada o predĺženie nájmu pozemku parc. č. 1726 o výmere 2 000 m2  k. ú. Dobrá Voda za účelom obhospodarovania ovocného sadu a skrášľovania okolitej prírody. Nakoľko spolunájomníci nepreukazovali snahu a nepomáhali v starostlivosti o uvedený pozemok. Žiada o predĺženie zmluvy bez spolunájomníkov na dobu ďalších 20 až 25 rokov. 
Dňa 23.6.2015 pod číslom 525/2015 bola zaevidovaná žiadosť Ivana Benedikoviča, 919 54  Dobrá Voda 268, ktorý má rovnako záujem o predĺženie  uvedenej nájomnej zmluvy.
Starosta obce udelil slovo žiadateľom. Ako prvý sa vyjadril Jozef Švec. V skutočnosti sa posledné roky o pozemok stará sám so svojou rodinou. Pozemok je upravený, pán Dobák údajne nemá čas na starostlivosť o pozemok. Je pravda, že pán Ivan Benedikovič st. tam posadil v minulosti stromky,  z ktorých  si môže prísť obrať ovocie kedykoľvek. Všetky náklady na kosenie a úpravu pozemku znáša pán Švec.  Má záujem starať sa o pozemok aj naďalej. 
Ďalej sa vyjadril pán Ivan Benedikovič st. v tom zmysle, že to bol jeho nápad, aby sa uvedená plocha upravila. Vyjadril sa, že o úpravu pozemku sa snažili všetci vrátane Ing. Dobáka. Uznal, že pozemok je upravený. Jozef Švec za celých 15 rokov pána  Benedikoviča neoslovil. Nebolo by dobré, ak by nájom pozemku mal len jeden. Za snahou pána Šveca vidí iný cieľ. 

Pán starosta ukončil vzájomnú výmenu názorov oboch zúčastnených. V zmluve neboli dohodnuté konkrétne podmienky o starostlivosť a znášanie nákladov nájomníkov. Pán Švec sa vyjadril, že nemá žiadne iné úmysly. Starosta vyzval obidvoch účastníkov zmluvy k dohode a navrhol osloviť aj Ing. Dobáka aby sa k veci vyjadril. Po krátkej rozprave sa obecné zastupiteľstvo dohodlo, že nájomná zmluva sa prerokuje na ďalšom zasadnutí OZ s požiadavkami na znášanie nákladov v budúcnosti s prihliadnutím na stanovisko Ing. Dobáka. 

Starosta obce požiadal predsedníčku  návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 33/2015

Obecné zastupiteľstvo v Dobrej Vode

berie na vedomie  žiadosť o predĺženie nájomnej zmluvy č. 9/2000 Jozefa Šveca, Dobrá Voda 374 a Ivana Benedikoviča, Dobrá Voda 268.

Za: 		6	
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.


8.  Rozpočtové opatrenie č. 2/2015

Starosta obce oboznámil poslancov s Návrhom rozpočtového opatrenia č. 2/2015.  Zmena sa týka položiek Fabrika – Rekonštrukcia a modernizácia zvýšenie 5 474,00 €, OcÚ – Rekonštrukcia a modernizácia zníženie 5 474,00 €.  Ide o rekonštrukciu strechy v priemyselnom areály. Rezervný fond obce zvýšenie 3 000,00 €, Kamerový systém v obci zvýšenie 3 000,00 €.  Na kamerový systém sme dostali dotáciu zo ŠR vo výške  9 000,00 €. Naša spoluúčasť na projekte musí byť minimálne vo výške 20 %. 
K uvedenému bodu nemali poslanci žiadne otázky ani pripomienky.  

Starosta obce požiadal predsedníčku  návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 34/2015

Obecné zastupiteľstvo v Dobrej Vode

schvaľuje Rozpočtové opatrenie č. 2/2015.

Za: 		6	
Proti: 		0
Zdržal sa: 	0 
Nehlasoval:	0

Uznesenie bolo schválené počtom hlasov 6.

9. Návrh Záverečného účtu Obce Dobrá Voda a rozpočtového  hospodárenia za rok 2014

Starosta obce Dobrá Voda René Blanárik predložil Záverečný účet Obce Dobrá Voda a rozpočtové hospodárenie za rok 2014 (Návrh), ktorý bol vyvesený na úradnej tabuli dňa 5.6.2015. Zároveň bola predložená Správa audítora za rok 2014 a hlavná kontrolórka predniesla Stanovisko hlavného kontrolóra za rok 2014, ktoré je prílohou zápisnice. Starosta obce navrhol použiť prebytok rozpočtového hospodárenia vo výške 60 916,47 € na tvorbu rezervného fondu. 

Starosta obce požiadal predsedníčku  návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 35/2015

Obecné zastupiteľstvo v Dobrej Vode

1. berie na vedomie
a) Stanovisko hlavného kontrolóra za rok 2014
b) Správu audítora za rok 2014

2. schvaľuje
a) Záverečný účet obce a celoročné hospodárenie bez výhrad
b) použitie prebytku rozpočtového hospodárenia na tvorbu rezervného fondu
     vo výške 60 916,47 €.

Za: 		6	
Proti: 		0
Zdržal sa: 	0 
Nehlasoval:	0

Uznesenie bolo schválené počtom hlasov 6.


10. Návrh na organizáciu vyučovania v školskom roku 2015/2016 ZŠ s MŠ Dobrá Voda 

Na obecný úrad bol dňa 9.6.2015 podacie číslo 479/2015 doručený Návrh na organizáciu vyučovania v školskom roku 2015/2016 pre Základnú školu s materskou školou Dobrá Voda, ktorý tvorí prílohu zápisnice.
Mgr. Martina Komárová, riaditeľka ZŠ s MŠ Dobrá Voda navrhuje vyučovanie v samostatných triedach a žiada o udelenie výnimky na vyučovanie v ročníkoch 5., 6., 7., 8. a 9. nasledovne

5. ročník – 12 žiakov (2 žiaci s individuálnym prístupom)
6. ročník –  7 žiakov (1 žiak s IVVP, 1 žiak s individuálnym prístupom)
7. ročník –  9 žiakov (1 žiak začlenený)
8. ročník – 13 žiakov (1 žiak začlenený, 1 žiak s individuálnym prístupom, 1 žiačka   
    s IVVP)
9. ročník – 7 žiakov (1žiak s individuálnym prístupom).

Rovnako škola žiada o udelenie výnimky na vyučovanie v spojených triedach v ročníkoch 1. a 4., 2. a 3.  nasledovne

1. a 4. ročník – 8 + 4 = 12 žiakov (1žiak s IVVP (iné učebné osnovy) – potreba asistenta učiteľa, 1 žiak s individuálnym prístupom) 
2. a 3. ročník -  2 + 8 = 10 žiakov (1žiak bude plniť povinnú školskú dochádzku v zahraničí, 1 žiak začlenený).
Materskú školu bude navštevovať 23 detí, Základnú školu 70 žiakov. 

O asistenta učiteľa musí požiadať zriaďovateľ. Poslankyňa Štefaničková navrhla, že je možnosť informovať sa aj na úrade práce o asistentovi učiteľa a dal by sa tým využiť projekt na spolufinancovanie finančných nákladov.  Ide o čiastočný úväzok, kde je nutné pedagogické vzdelanie. Ministerstvo školstva hradí len časť mzdy. Uvedeným problémom sa bude pán starosta v spolupráci s riaditeľkou školy zaoberať počas letných prázdniny.  Žiadosť treba podať najneskôr do 30.9.2015. 
Po krátkej diskusii sa pristúpilo k hlasovaniu.

Starosta obce požiadal predsedníčku  návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 36/2015

Obecné zastupiteľstvo v Dobrej Vode

1. schvaľuje organizáciu vyučovania v školskom roku 2015/2016 podľa predloženého návrhu
2. udeľuje výnimku na vyučovanie v ročníkoch 5., 6.,7., 8. a 9. v samostatných triedach
3. udeľuje výnimku na vyučovanie v ročníkoch 1. a 4. ročník, 2. a 3. ročník v spojených   
    triedach.
 
Za: 		6	
Proti: 		0
Zdržal sa: 	0 
Nehlasoval:	0

Uznesenie bolo schválené počtom hlasov 6.

10. Uznesenia OZ

Starosta obce požiadal predsedníčku návrhovej komisie Líviu Michaličkovú o prečítanie uznesení prijatých na dnešnom zasadnutí OZ. Schválené Uznesenia OZ tvoria prílohu tejto zápisnice. 



12. Rôzne

V tomto bode starosta oboznámil poslancov so žiadosťou Michala Michaličku a Ivana Vaculíka o vyčistenie potoka Blava pri ich rodinných domoch. Žiadosť bola adresovaná Obecnému zastupiteľstvu. V minulom roku starosta  obce dňa 30.7.2014 žiadal Slovenský Vodohospodársky podnik – Povodie Váhu  ktorému tok patrí, o údržbu uvedeného potoka ako aj iných potokov v obci.   Dňa 3.9.2014 sme dostali odpoveď z Povodia Váhu. Vykonali ohliadku, prešli problematické úseky. Kosba okolo toku bola vykonaná, k výrubom okolo toku sa pristúpilo v jarných mesiacoch tohto roku. Čistenie koryta od nánosov bude realizované v priebehu roka 2015. Momentálne majú nefunkčnú techniku, takže zatiaľ nie je jasné v akom časovom horizonte príde k čisteniu koryta. 

Ďalej pán starosta oboznámil poslancov, že Vláda SR nám na svojom výjazdovom zasadnutí v Špačinciach poskytla prostriedky na opravu budovy obecného úradu vo výške 13 500,00 €.   
  
Ukončili sme Rekonštrukciu Verejného osvetlenia v obci po stránke realizačnej, administratívnej ako aj finančnej.

V škôlke sa budú rozširovať toalety, čo bude hradené z rozpočtu obce. Je to potrebné, nakoľko momentálne toalety kapacitne nestačia. Je rátané aj s výmenou vchodových dverí. 

Poslanci OZ nemali žiadne pripomienky ani otázky. 

O slovo sa prihlásil hosť – pán Juraj Rábara starosta Obce  Lošonec, ktorému starosta udelil slovo. Prišiel pozrieť ako prebieha zasadnutie OZ u nás, nakoľko je vo funkcii nový. Pýtal sa poslancov a starostu obce na ich skúsenosti so zasadnutiami OZ a ich prácou vo funkcii. Vyslovil uznanie, že zasadnutie OZ prebieha na úrovni. 

Starosta oznámil poslancom, že dňa 11.7.2015 sa v obci uskutoční cvičenie hasičov v Lokalite Pod Mariáš, zúčastní sa 9 obcí, ide o taktické cvičenie -  požiar lesa. Občania budú informovaní prostredníctvom káblovej televízie a miestneho rozhlasu. 

13. Záver 

Program zasadnutia obecného zastupiteľstva v Dobrej Vode bol naplnený. 
Na záver starosta obce poďakoval prítomným za účasť a zasadnutie ukončil. 

Zápisnicu zapísala: Jana Danková
Zapisovateľ zápisnice:	               ______________________________________


Overovatelia zápisnice:	               ______________________________________
				
                                                             ______________________________________


[bookmark: _GoBack]
V Dobrej Vode, 23. júna 2015                                                         ______________
	  René Blanárik
	   starosta obce

